Rema Namakula

Rehema Namakula (yazaalibwa 24 April 1991), erinnya ly'omulimu gwe ery'obuyimbi liri Rema Namakula so nga abamu bamuyita Rema, Munnayuganda omuyimbi, omuwandiisi w'ennyimba era pulodyusa w'ennyimba. http://bigeye.ug/rema-namakula-shares-her-biography/

 Obuto bwe n’okusoma kwe 
Rema yazaalibwa mu ddwaliro lya Lubaga Hospital, nga 24 April 1991, bazadde be ye mugenzi Hamida Nabbosa n’omugenzi Mukiibi Ssemakula.  Ye mwana asembayo mu maka ge. Yasomera mu Kitante Primary School okusoma pulayimale. Yasomera mu Saint Balikudembe Senior Secondary School okusoma O-Level ne A-Level. Oluvannyuma, yeegatta ku Kyambogo University, gye yamalira. 

 Emirimu gye 
Mu luwummula lwe olwa Senior 6, yatandika okuyimba ennyimba ze baakazaako erya karaoke (Kaliyoki). Oluvannyuma, yafuuka omuyimbi omuyambi eri omuyimbi omulala omukyala Munnayuganda Halima Namakula, eyafuuka omukugu we . Yagenda mu maaso n’okuyimba ng’omuyimbi omuyambi owa Bebe Cool nga naye muyimbi w'e Uganda mu kibiina kye ekya gagamel. Mu 2013, Bebe Cool yali alaba ttivvi n’alaba Rema ng’ayogera ku kya pulaani ye ey'okutandika okufulumya olutambi lwe okuli ennyimba ze, ye Bebe Cool lwe yali tamanyiiiko. Bwatyo yamugoba n’agenda atandika okuyimba yekka.   Mu 2013 yafulumya oluyimba lwe olwasooka lwe yatuuma "Oli Wange" olwandiikibwa Nince Henry ekyamufuula omuganzi mu kisaawe ky'okuyimba mu Uganda. 

Mu 2016, Rema Namakula yalondebwa okukiikirira Uganda mu sizoni eyookuna eya Coke Studio Africa 2016. Abayimbi abalala okuva mu Uganda abaalondebwa kuliko Lydia Jazmine, Eddy Kenzo ne Radio ne Weasel .  Abalala abeetaba mu mpaka zino kwaliko 2Baba (2Face Idibia) okuva e Nigeria ne Trey Songz okuva mu America . http://www.coca-cola.co.ke/cokestudio/home/blog/5-things-about-rema-namakula/
 Ebimukwatako ng'omuntu 
Ekiseera bwe kyagenda kiyitawo, Namakula yatandika omukwano n’omuyimbi munnayuganda Eddy Kenzo . https://www.newvision.co.ug/new_vision/news/1427637/respect-rema-kenzo-warns Nga 26 December 2014, Namakula yazaala omwana omuwala mu ddwaliro lya Paragon Hospital, mu kitundu kya Kampala e Bugoloobi. Kenzo (ng'amannya amatuufu ye Edrisa Musuuza), alina omwana omulala omuwala (Maya Musuuza) okuva mu mukyala gwe yasooka okuba naye,  yakkirizza nti ye taata  w'omwana wa Rema n’amutuuma erinnya lya Aamaal Musuuza. 

Nga 14 November 2019, Namakula yayanjula omusajja we omuggya Dr. Hamza Ssebunya ku mukolo ogwali e Nabbingo, okumpi ne Kampala. Okwanjula kuno kwagobererwa abantu bangi mu ggwanga lyonna, ng’enkumi n’enkumi z’abantu zaasimba ennyiriri ku kkubo ery'olekera amaka awaali omukolo. https://www.newvision.co.ug/new_vision/news/1510687/rema-buganda-culture-abused

Nga 7 Ogwekkuminoogumu 2021, Namakula yazaala omwana we owookubiri. Omwana ono naye wa buwala eyatuumibwa Aaliyah Ssebunya. 

 Ezimu ku nnyimba ze 

 "Oli Wange"
 "Kagenda".
 "Yesigamye Ku Nze".
 "Lowooza Kunze"
 "Deep in Love"
 "Muchuuzi"
 "Atuuse"
 "Kukaliba"
 "Omuliro Ekiro Leero".
 "Ceaze ne Sekkle".
 "Banyabo" 
 "Loco" (nga mulimu DJ Harold ne Chike )
 "Akaffe Che"
 "Tonyt"
 "Kaminsona w'omukwano".

 Engulez'awangudde mu kuyimba 
Engule za HiPipo Music Awards 2013: z'awangudde

 Omuyimbi asinze mu HiPipo Charts https://www.newvision.co.ug/new_vision/news/1314080/rema-walukagga-win-hipipo-awards
 Omuyimbi Omupya asinze 
 Omuyimbi Omukyala Asinze 
 Oluyimba lwa R&B olusinze obulungi, "Oli Wange" 

Engule za HiPipo Music Awards 2014: Z'awangudde

 Omuyimbi omukyala asinze mu mwaka 
 Omuyimbi omukyala asinze (Dancehall) 
 Oluyimba lwa RnB olusinze abakyala – Kukaliba 

 Ebiwandiiko ebijulize